|  |
| --- |
| **Budapest Főváros VII. kerület Erzsébetváros Önkormányzata**  **AKÁCFA UDVAR Építőipari és Ingatlanforgalmazó Kft. ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. április 24 - ei**

**rendes ülésére**

**Tárgy:**  Javaslat tulajdonosi döntésről az Akácfa Udvar Építőipari és Ingatlanforgalmazó Kft. 2023. évi egyszerűsített éves beszámolójának elfogadása tárgyában

**Készítette:**

Péderi Tamás

AKÁCFA UDVAR Építőipari és Ingatlanforgalmazó Kft. ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Kérem Budapest Főváros VII. kerület Erzsébetváros Önkormányzatának Képviselő-testületét, hogy az AKÁCFA UDVAR Építőipari és Ingatlanforgalmazó Kft. 2023. évi egyszerűsített éves beszámolóját és annak kiegészítő mellékletét a független könyvvizsgálói jelentés (előterjesztés 1. számú melléklete) és a Társaság felügyelő bizottsága véleménye alapján fogadja el. A könyvvizsgálói jelentés leírja, hogy az egyszerűsített éves beszámoló megbízható és valós képet ad a 2023. december 31-én fennálló vagyoni és pénzügyi helyzetről.

A beszámolót a Társaság felügyelő bizottsága 2024/1 (IV.IV.) határozatával elfogadta (előterjesztés 3. számú melléklete).

A számvitelről szóló 2000. évi C. törvény alapján:

*„4. § (1) A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven - készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 15.§ (2) bek. f) pontja alapján a Képviselő-testület dönt a gazdasági társaságok számviteli törvény szerinti éves beszámolójának jóváhagyásáról.

Mellékelten csatolásra került a 2023. évi egyszerűsített éves beszámoló, annak mellékleteivel egyetemben (határozati javaslat melléklete).

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének** **…./2024. (IV.24.) határozata az Önkormányzat 100%-os tulajdonában álló AKÁCFA UDVAR Építőipari és Ingatlanforgalmazó Kft. 2023. üzleti évre vonatkozó éves egyszerűsített beszámolója és annak kiegészítő mellékletének elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló AKÁCFA UDVAR Építőipari és Ingatlanforgalmazó Kft. 2023. üzleti évre vonatkozó, jelen határozat mellékletét képező egyszerűsített éves beszámolóját és annak kiegészítő mellékletét elfogadja az alábbiak szerint:

Mérlegfőösszeg: 185.867 eFt

Adózás előtti eredmény: 1 eFt

Adózott eredmény: 1 eFt

1. felkéri az AKÁCFA UDVAR Építőipari és Ingatlanforgalmazó Kft. vezető tisztségviselőjét, hogy gondoskodjon a Társaság 2023. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** 1.pont tekintetében: 2024. április 24.

2.pont tekintetében: 2024. május 31.

Budapest, 2024. április 24.

Péderi Tamás

AKÁCFA UDVAR Építőipari és Ingatlanforgalmazó Kft. ügyvezetője

Előterjesztés mellékletei:

- 1. számú melléklet: Könyvvizsgálói jelentés

- 2. számú melléklet: Teljességi nyilatkozat

- 3. számú melléklet: Felügyelőbizottsági jegyzőkönyv

Határozati javaslat melléklete:

* 2023. évi egyszerűsített éves beszámoló és mellékletei