|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. április 24 - ei**

**rendes ülésére**

**Tárgy:**  Javaslat Erzsébetváros Önkormányzata és az Erzsébetvárosi Piacüzemeltetési Korlátolt Felelősségű Társaság közötti feladatellátási szerződés módosítása tárgyában

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Erzsébetvárosi Piacüzemeltetési Kft. (a továbbiakban: Társaság) feladatellátási szerződését a Képviselő-testület Pénzügyi és Kerületfejlesztési Bizottsága 396/2017. (06.06.) és 604/2017. (08.21.) módosító határozatával jóváhagyta, így Budapest Főváros VII. kerület Erzsébetváros Önkormányzata és az Erzsébetvárosi Piacüzemeltetési Kft. között 2017.09.21. napján Feladatellátási szerződés (a továbbiakban: Feladatellátási szerződés **–** előterjesztés melléklete) jött létre a Klauzál Téri Vásárcsarnok és a Garay Téri Piac üzemeltetésével kapcsolatos feladatok, jogok és kötelezettségek tárgyában. Az Önkormányzat a Feladatellátási szerződést több alkalommal módosította a tárgyévi keretösszeg meghatározása és az üzemeltetési költségek finanszírozásának egységesítése céljából.

A Feladatellátási szerződés jelenlegi módosítása a keretösszeg – a 2024. évre - összesen 443.214 ezer Ft összegre történő növelése miatt vált szükségessé.

A keretösszeget Budapest Főváros VII. kerület Erzsébetváros Önkormányzatának Képviselő-testülete jóváhagyta a 2024. évi költségvetésről szóló 6/2024. (II. 21.) önkormányzati rendelettel, amelynek 10. melléklete jelenleg a Garay téri Piac üzemeltetésének céljára 117.085.000 Ft, a Klauzál téri Csarnok üzemeltetésének céljára 326.129.000 Ft előirányzatot tartalmaz.

A keretösszegváltozást a határozati javaslat mellékletében szereplő módosított, egységes szerkezetbe foglalt feladatellátási szerződés tervezet (határozati javaslat melléklete) tartalmazza.

A módosítás alapján a Budapest Főváros VII. kerület Erzsébetváros Önkormányzata és az Erzsébetvárosi Piacüzemeltetési Kft. között 2017. 09. 21. napján létrejött Feladatellátási szerződés 7.3. pontjának szövege az alábbiak szerint kerül megfogalmazásra:

*„7.3. Felek rögzítik, hogy a feladat ellátásához a jelen szerződés alapján teljesítendő kifizetésekhez rendelkezésre álló éves keretösszeg (havi díj, elszámolható költségek és jutalék) 2024. évtől (további módosításig) évi bruttó 443.214.000,- Ft. A Felek megállapodnak abban is, hogy a jelen pontban meghatározott keretösszeget és a feladatokat az Önkormányzat Képviselő-testülete felülvizsgálhatja, és szükség szerint módosíthatja.”*

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdés alapján jogosult dönteni.

*„(2) A Képviselő-testület gyakorolja a tulajdonosi jogokat*

1. *a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (IV.24.) határozata Erzsébetváros Önkormányzata és az Erzsébetvárosi Piacüzemeltetési Kft. közötti feladatellátási szerződés módosítása tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. jóváhagyja Budapest Főváros VII. kerület Erzsébetváros Önkormányzata és az Erzsébetvárosi Piacüzemeltetési Kft. közötti feladatellátási szerződés módosítását azzal, hogy az éves keretösszeg 2024. évtől bruttó 443.214.000, - Ft, mely a határozat mellékletét képezi.

2. felkéri a Polgármestert a határozat mellékleteként szereplő, módosításokkal egységes szerkezetbe foglalt feladatellátási szerződés aláírására.

**Felelős:** Niedermüller Péter polgármester

**Határidő:** 1. pont tekintetében 2024. április 24.

2. pont tekintetében 2024. április 30.

Budapest, 2024. március 27.

Péderi Tamás

Erzsébetvárosi Piacüzemeltetési Kft. ügyvezetője

Előterjesztés melléklete

* hatályos feladatellátási szerződés

Határozati javaslat melléklete

* módosításokkal egységes szerkezetbe foglalt Feladatellátási szerződés